Tottenham Hotspur iridu jżommu lil Gareth Bale għall-istaġun 2021-22 Tottenham Hotspur huma miftuħa li jżommu lill-winger li jinsab misluf magħhom mingħand Real Madrid Gareth Bale fuq il-kotba tagħhom għall-istaġun 2021-22. Il-player minn Wales tħabat ħafna biex iħalli impatt konsistenti għal-Lilywhites, iżda pproduċa wirjiet pożittivi matul l-istaġun kollu, inkluż hat-trick fir-rebħa ta' 4-0 kontra Sheffield United nhar il-Ħadd li għadda. Bale beda u skorja fiż-żewġ logħbiet tal-Premier League ta' Spurs taħt il-gwida tal-interim manager, Ryan Mason, iżda r-rwol mhux daqshekk ċentrali li kellu taħt il-gwida tal-ex manager Jose Mourinho wassal għall-aspettattivi li hu se jirritorna ma' Real Madrid għall-istaġun 2021-22. Madankollu, iċ-chairman Daniel Levy huwa lest li jġedded it-tieni staġun b'self għal Bale, u min ikun il-manager li jmiss tal-club ikollu l-għażla li jestendi s-self tal-player ta' 31 sena. Spurs se jkomplu joħorġu £240k mill-pagi tiegħu ta' kull ġimgħa waqt li jibqa' kuntrattat ma' Real Madrid, iżda Bale jkollu wkoll jaqbel ma' staġun ieħor b'self qabel ma Spurs ikun jistgħu jilħqu dan il-ftehim. L-ex attakkant ta' Southampton skorja 14-il goal fi 30 logħba matul il-kompetizzjonijiet kollha f'dan l-istaġun, inklużi disa' goals minn 16-il ħarġa fil-Premier League, iżda Mason insista li t-taħditiet dwar il-futur tiegħu jistgħu jistennew.